Source: http://docplayer.cz/32232341-Mestska-cast-bratislava-stare-mesto.html
Timestamp: 2018-06-20 12:14:11+00:00
Document Index: 16954895

Matched Legal Cases: ['Čl. 1', 'Čl. 2', 'Čl. 3', 'Čl. 4', 'čl. 2', 'čl. 2', 'Čl. 5', 'čl. 4', 'Čl. 6', 'Čl. 7']

1 MESTSKÁ ČASŤ BRATISLAVA-STARÉ MESTO P R A V I D L Á odmeňovania poslancov Miestneho zastupiteľstva mestskej časti Bratislava - Staré Mesto a členov komisií Miestneho zastupiteľstva mestskej časti Bratislava - Staré Mesto neposlancov Čl. 1 Odmeňovanie poslancov miestneho zastupiteľstva dlhodobo uvoľnených zo zamestnania pre výkon funkcie zástupcu starostu (1) Poslancovi miestneho zastupiteľstva dlhodobo uvoľnenému zo zamestnania pre výkon funkcie zástupcu starostu (ďalej len zástupca starostu ) patrí mesačný plat za výkon funkcie. (2) Mesačný plat zástupcovi starostu určuje starosta podľa týchto pravidiel. (3) Mesačný plat zástupcovi starostu určuje starosta v rozpätí 30% až 70% zo schváleného platu starostu. (4) Mesačný plat zástupcu starostu je funkčným požitkom. (5) Mesačný plat zástupcovi starostu patrí od dňa jeho zvolenia do funkcie miestnym zastupiteľstvom a uvoľnenia zo zamestnania do dňa ustanovujúceho zasadnutia novozvoleného miestneho zastupiteľstva. V osobitných prípadoch náleží mesačný plat do dňa a) úmrtia, b) odvolania z funkcie, c) zániku mandátu poslanca, d) pozbavenia poslanca súdom spôsobilosti na právne úkony, e) vzdania sa funkcie. (6) Zástupcovi starostu sa po skončení volebného obdobia bude vyplácať po dobu 3 mesiacov plat vo výške rozdielu medzi schváleným mesačným platom a platom (mzdou) dosahovaným v organizácii, do ktorej nastúpi pracovať. Ak bude vykonávať podnikateľskú činnosť, plat sa bude vyplácať vo výške rozdielu medzi schváleným mesačným platom a vyplatenou podnikateľskou odmenou. Ak by podnikateľská odmena bola nižšia ako 332,- eur, základom pre výpočet platu zástupcovi starostu podľa tohto odseku je suma 332,- eur. (7) Pokiaľ organizácia, s ktorou mal zástupca starostu uzatvorený pracovný pomer pred svojim zvolením do funkcie, bola zrušená alebo zanikla, vyplatí sa mu po skončení volebného obdobia plat vo výške rozdielu medzi vyplateným odstupným a čiastkou vypočítanou podľa odseku 6, ak nenastúpi do pracovného pomeru alebo nebude vykonávať podnikateľskú činnosť.
2 Čl. 2 Odmeňovanie poslancov miestneho zastupiteľstva, ktorí nie sú uvoľnení pre výkon funkcie (1) Poslancovi miestneho zastupiteľstva, ktorý nie je uvoľnený pre výkon funkcie (ďalej len neuvoľnený poslanec ), patrí okrem náhrady platu (mzdy) alebo príjmu z podnikania aj mesačná odmena. (2) Neuvoľnenému poslancovi patrí náhrada platu (mzdy) vo výške priemerného zárobku zisteného podľa platných právnych predpisov za účasť na zasadnutiach miestneho zastupiteľstva, Miestnej rady mestskej časti Bratislava - Staré Mesto (ďalej len miestna rada ) a za pracovné cesty vykonané z podnetu miestneho zastupiteľstva alebo starostu. Náhradu platu (mzdy) neuvoľnenému poslancovi vypláca jeho zamestnávateľ v termínoch ustanovených pre výplatu platov (miezd). Mestská časť uhradí na požiadanie zamestnávateľovi vyplatenú náhradu platu (mzdy). (3) Neuvoľnenému poslancovi, ktorý vykonáva podnikateľskú činnosť, patrí náhrada za príjem z podnikania za účasť na zasadnutiach miestneho zastupiteľstva, miestnej rady a za pracovné cesty vykonané z podnetu miestneho zastupiteľstva alebo starostu. Podkladom pre výpočet náhrady príjmu z podnikania je priemerná mzda zamestnanca v národnom hospodárstve vyčíslenej na základe údajov Štatistického úradu Slovenskej republiky za predchádzajúci kalendárny rok. (4) Mesačná odmena neuvoľnenému poslancovi pozostáva a) zo základnej odmeny vo výške minimálnej mzdy platnej k predchádzajúceho kalendárneho roka, b) z odmeny za účasť na zasadnutí miestneho zastupiteľstva vo výške 17,- eur, c) z odmeny za účasť na zasadnutí miestnej rady vo výške 17,- eur, d) z odmeny predsedu komisie miestneho zastupiteľstva vo výške 17,- eur za vedenie zasadnutia komisie, ak je táto uznášaniaschopná, e) z odmeny člena komisie miestneho zastupiteľstva vo výške 10,- eur za účasť na zasadnutí komisie, ak je táto uznášaniaschopná; táto odmena sa poskytuje za prácu maximálne v dvoch komisiách miestneho zastupiteľstva. Odmena podľa písm. d) a e) sa poskytuje najviac za jedno rokovanie komisie mesačne; to neplatí ak ide o spoločné rokovanie najmenej dvoch komisií, f) z odmeny za výkon každého sobášneho aktu alebo aktu slávnostného uvítania detí do života (menovite schváleným poslancom) vo výške 20,- eur, minimálne však vo výške 67,- eur za jeden deň výkonu obradných aktov. (5) Mesačná odmena neuvoľneného poslanca je funkčným požitkom.
3 (6) Mesačná odmena podľa odseku 4 písm. a) patrí od dňa zloženia sľubu do dňa ustanovujúceho zasadnutia novozvoleného miestneho zastupiteľstva. V osobitných prípadoch náleží mesačná odmena do dňa a) úmrtia, b) zániku mandátu poslanca, c) pozbavenia poslanca súdom spôsobilosti na právne úkony. (7) Podkladom pre výplatu odmeny sú: a) prezenčné listiny a zápisnica overená 1. pre odmeny podľa odseku 4 písm. b) zvolenými overovateľmi zápisnice a starostom (predsedajúcim), 2. pre odmeny podľa odseku 4 písm. d) a e) predsedom komisie miestneho zastupiteľstva, b) výkaz Matričného úradu Bratislava Staré Mesto pre odmeny podľa odseku 4 písm. f). Čl. 3 Odmeňovanie členov komisie miestneho zastupiteľstva - neposlancov (1) Členovi komisie miestneho zastupiteľstva - neposlancovi (ďalej len neposlanec ), ktorého zvolilo miestne zastupiteľstvo za člena komisie, náleží jednorazová odmena za každú účasť na zasadnutí komisie vo výške 10,- eur. (2) Podkladom pre výplatu odmeny neposlancom sú prezenčné listiny zo zasadnutia komisie overené predsedom komisie. (3) Odmena neposlanca je funkčným požitkom. Čl. 4 Jednorazové odmeny (1) Zástupcom starostu a neuvoľneným poslancom, členom komisií - neposlancom sa môžu z rozpočtu mestskej časti poskytnúť, pokiaľ sú v ňom disponibilné finančné prostriedky, podľa dosiahnutých výsledkov pri plnení úloh mestskej časti jednorazové odmeny. (2) Finančné prostriedky na jednorazové odmeny určí miestne zastupiteľstvo po schválení záverečného účtu mestskej časti na návrh Komisie pre nakladanie s majetkom a financie maximálne do výšky 45 % z ročného úhrnu mesačných odmien s výnimkou čl. 2 ods. 4 písm. f) vyplatených v predchádzajúcom roku zástupcom starostu a neuvoľneným poslancom a členom komisií - neposlancom. Za posledný rok volebného obdobia určí finančné prostriedky na
4 jednorazové odmeny miestne zastupiteľstvo na svojom poslednom zasadnutí z predpokladaného celoročného úhrnu vyplatených odmien s výnimkou čl. 2 ods. 4 písm. f). (3) V priebehu roka môže byť zástupcom starostu a neuvoľneným poslancom poskytnutý preddavok na jednorazovú odmenu z rozpočtu mestskej časti a to najviac do výšky 50 % predpokladanej ročnej odmeny. (4) Návrh na jednorazovú odmenu, ako aj na jej preddavok predkladá starostovi mandátová komisia po prerokovaní s predsedami jednotlivých komisií. O výške odmeny rozhoduje starosta po prerokovaní v miestnej rade. (5) Jednorazová odmena je funkčným požitkom. Čl. 5 Spoločné ustanovenia (1) Mesačná odmena podľa týchto pravidiel je splatná pozadu za mesačné obdobie vo výplatných termínoch miestneho úradu. (2) Odmena členom komisií - neposlancom je splatná pozadu za štvrťrok vo výplatnom termíne miestneho úradu. (3) Jednorazová odmena, prípadne preddavok na ňu, je splatná v najbližšom výplatnom termíne po ich prerokovaní podľa čl. 4 ods. 4 v miestnej rade. (4) Odmeny sa vyplácajú v pracovnom čase v pokladni miestneho úradu. (5) Poslanec, člen komisie - neposlanec môže na prevzatie odmeny písomne splnomocniť inú osobu. (6) Na písomnú žiadosť oprávnených príjemcov miestny úrad poukáže odmenu na ich účet v peňažnom ústave. (7) Zrážky z odmien možno vykonať len na základe dohody o zrážkach z odmien, ak osobitný predpis 1) neustanovuje inak. 1) Napríklad zákon č.461/2003 Z.z. o sociálnom poistení, zákon č. 580/2004 Z.z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov
5 Čl. 6 Záverečné ustanovenie Dňom nadobudnutia účinnosti týchto pravidiel strácajú platnosť Pravidlá odmeňovania poslancov Miestneho zastupiteľstva mestskej časti Bratislava - Staré Mesto a členov komisií Miestneho zastupiteľstva mestskej časti Bratislava - Staré Mesto - neposlancov z 22. marca 1994 v znení dodatkov 1 8. Čl. 7 Účinnosť Tieto pravidlá nadobúdajú účinnosť 1. januára PhDr. Tatiana ROSOVÁ starostka Schválené uznesením Miestneho zastupiteľstva mestskej časti Bratislava - Staré Mesto č. 104/2011 z